**ELŐTERJESZTÉS**

**A Gazdasági és Jogi Bizottság 2022. július 19-i rendkívüli ülésére**

**Javaslat a SZOVA Nonprofit Zrt. tulajdonában lévő ingatlannal kapcsolatos döntés meghozatalára**

Tájékoztatom a Tisztelt Bizottságot, hogy a Közgyűlés a 70/2021. (VI.24.) Kgy. sz. és a 108/2022. (III.31.) Kgy. sz. határozatában felhatalmazta a SZOVA Nonprofit Zrt.-t több ingatlan, közöttük a szombathelyi 5202 hrsz.-ú, Győrffy István utca 22. szám alatti lakóház, udvar versenyeztetési eljárás keretében történő értékesítésére azzal, hogy a nyertes ajánlattevővel kötendő adásvételi szerződést a társaság vezérigazgatója terjessze a Közgyűlés elé jóváhagyásra.

A társaság vezérigazgatója az előterjesztés 1. sz. melléklete szerinti társasági előterjesztésben nyújt tájékoztatást a lefolytatott versenyeztetési eljárások eredményéről és kéri a Közgyűlés jóváhagyását az előterjesztés 2. sz. melléklete szerinti adásvételi szerződéshez.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2022. július „ ”**

**/: Bokányi Adrienn :/**

**Határozati javaslat**

**…./2022. (VII. 19.) GJB. számú határozat**

A Gazdasági és Jogi Bizottság javasolja a Közgyűlésnek, hogy a 70/2021. (VI.24.) Kgy. sz. határozat alapján a SZOVA Nonprofit Zrt. tulajdonát képező szombathelyi 5202 hrsz.-ú, Szombathely, Győrffy István utca 22. szám alatti ingatlanra vonatkozó, az előterjesztés 2. sz. melléklete szerinti adásvételi szerződést hagyja jóvá.

**Felelős:** Dr. Nemény András polgármester

Horváth Soma alpolgármester

Bokányi Adrienn, a Gazdasági és Jogi Bizottság elnöke

(végrehajtásért: Nagyné dr. Gats Andrea, a Jogi és Képviselői Osztály vezetője

Kovács Cecília, a társaság vezérigazgatója)

**Határidő:** azonnal